கேள்வி: அமினா தில்பாசி பற்றி விளக்கவும்.
பதில்: அமினா பாஷா கிசி தில்பாசி ( Amina Pasha qizi Dilbazi) (பிறப்பு: 1919 திசம்பர் 26 - இறப்பு: 2010 ஏப்ரல் 30) இவர் ஓர் அசர்பைஜான் நாட்டுப்புற நடனக் கலைஞராவார்.
கேள்வி: அமினா தில்பாசி - நாட்டுப்புற நடன நிகழ்ச்சி பற்றி விளக்கவும்.
பதில்: பொதுவுடமைக் கட்சித் தலைவர் மிர் ஜாபர் பாகிரோவ் உட்பட அசர்பைஜானின் ஆளும் உயரடுக்கு அதிகாரிகள் கலந்துகொண்ட ஒரு நிகழ்ச்சியில் துராஜி நாட்டுப்புற நடனத்தை தில்பாசி நிகழ்த்தியபோது இவரது தொழில் வாழ்க்கையின் ஒரு முக்கிய திருப்புமுனை ஏற்பட்டது. நிகழ்ச்சி ஒன்றின் போது தில்பாசி தனது முழங்காலில் பலத்த காயம் அடைந்தார். மேலும் நடனத்தில் ஈடுபட வேண்டாம் என்று மருத்துவர்களால் அறிவுறுத்தப்பட்டிருந்தார். ஆனால் இவர் இந்த உண்மையை மறைத்து, தனது கால் துண்டிக்கப்படவிருந்த அபாயத்தில் ஒரு வெற்றிகரமான நடன நிகழ்ச்சியை நிகழ்த்தினார். நிகழ்ச்சி முடிந்த உடனேயே தில்பாசி மருத்துவமனையில் சேர்க்கப்பட்டு பல மாதங்கள் சிகிச்சை பெற்றார். இந்த ஆபத்தான நிகழ்ச்சியைப் பற்றி நியாசி 1984 இல் தனது மரணப் படுக்கையில் மட்டுமே வெளிபடுத்தி, பின்னர் வருத்தப்பட்டார். துராஜி நடனவகை, தில்பாசியின் விருப்பமான நடனமாக இருந்தது.[http://www.milli.az/news/culture/9620.html Əminə Dilbazi: «Bəlkə məni ölmüş bilirlər?!»] . ''Milli.az''. 30 April 2010.
கேள்வி: அமினா தில்பாசி - நடன ஆசிரியர் குறித்து விரிவாக சொல்லுங்கள்.
பதில்: ஒரு பாலே ஆசிரியராக, இவர் தாரகாமா, மிர்சாய் மற்றும் நாஸ் எலமா போன்ற மிகவும் பிரபலமான இன்னாபி பல நாட்டுப்புற நடனங்களை நிகழ்த்தினார். 1949 ஆம் ஆண்டில், பக்கூ நடனப்பள்ளியில் நடனப் பயிற்றுவிப்பாளராக பணியாற்றத் தொடங்கினார். அடுத்த தசாப்தங்களில், 1956 ஆம் ஆண்டின் திரைப்படமான ''இஃப் நாட் தட் ஒன், தேன் திஸ் ஒன்'' உட்பட பல அசர்பைஜான் இசைக்கலைஞர்களுக்கான நடன இயக்குநராக இருந்தார். அதில் ஒரு காட்சியில் தில்பாசி நடனத்தை நிகழ்த்தினார்.
கேள்வி: அமினா தில்பாசி - மேற்கொண்ட பணிகள் குறித்து விரிவாக சொல்லுங்கள்.
பதில்: 1959 ஆம் ஆண்டில், ஏற்கனவே ஓய்வு பெற்ற அமினா தில்பாசி அசர்பைஜானின் 'மக்கள் கலைஞர்' என்ற பட்டத்துடன் அங்கீகரிக்கப்பட்டார். நடனக் கலைஞராக ஓய்வு பெற்ற பிறகு, நடனப் பயிற்றுவிப்பாளராகவும், பல நடனக் குழுக்களின் கலை இயக்குநராகவும் தனது பணியைத் தொடர்ந்தார்.[http://www.anl.az/down/meqale/bakrabochiy/2010/may/117671.htm Азербайджанская культура понесла тяжелую утрату] . ''Bakinsky Rabochy''. 1 May 2010.
கேள்வி: அமினா தில்பாசி - தனிப்பட்ட வாழ்க்கை பற்றி விளக்கவும்.
பதில்: 1940 களின் முற்பகுதியில், தனது கிரோவாபாத் (கஞ்சா நகரம், அசர்பைஜான்) நகர சுற்றுப்பயணத்தின் போது, அமினா தில்பாசி தன்னைவிட மூன்று ஆண்டுகள் இளையவராக இருந்த பிக்ரத் அமிரோவை சந்தித்தார். இருவரும் திருமணம் செய்து கொள்ளவிருந்தனர். ஆனால் தில்பாசி அவர்களின் நிச்சயதார்த்தத்தை முறித்துக் கொள்ள முடிவு செய்தார். அந்த நேரத்தில் மற்றொரு இளம் இசையமைப்பாளரும் இவரது கலை இயக்குநருமான ஜோவ்தத் காஜியேவ் மீது உணர்வுகளை வளர்த்துக் கொண்டார். காஜியேவ் மற்றும் தில்பாசி ஆகியோர் இரண்டாம் உலகப் போர் முடிவதற்கு முன்னர் தங்கள் திருமணம் செய்து கொண்டு கிட்டத்தட்ட ஆறு தசாப்தங்களாக (2002 இல் ஹாஜியேவ் இறக்கும் வரை) மகிழ்ச்சியுடன் இருந்தனர். இவர்களுக்கு நான்கு குழந்தைகள் பிறந்தனர். இவர்களது மூத்த மகன் இஸ்மாயில் காஜியேவ் கனடிய பட்டுப்பாதை இசைக்குழுவின் நடத்துனராவார்.
கேள்வி: அமினா தில்பாசி - இறப்பு குறித்து விரிவாக சொல்லுங்கள்.
பதில்: 2010 மார்ச் அன்று அமினா தில்பாசி பக்கவாதத்தால் பாதிக்கப்பட்டு சிகிச்சை பலனின்றி இறந்தார்.[http://www.milli.az/news/culture/9607.html Əfsanəvi rəqqasə Əminə Dilbazi vəfat etdi] . ''Milli.az''. 30 April 2010.